हर कोई, हर हाल में प्रेम नहीं करता। लोगों को कभी-कभी ग़लत फ़हमी हो जाती है, वो प्रेम और चाहत में फ़र्क़ नहीं कर पाते। प्रेम वो है जिसमें आप किसी को हासिल नहीं करना चाहते, बल्कि ख़ुद उसके हो जाना चाहते हैं। और देश प्रेम? इसमें तो कोई सवाल नहीं, कोई शक नहीं, क्योंकि आप तो पहले से देश के हवाले हैं। You take the motherland for granted. बच्चा चीख़ रहा है तो माँ, दीवार पे उसका सर नहीं पटक सकती। माँ को हक़ नहीं है। बच्चों से प्रेम का प्रमाण नहीं माँगा जाता। माँ ज़रूरतें पूरी कर पाये या नहीं, प्यार दिखाना उसका पहला और आख़री धर्म है।